Agni
Store norske leksikon,Religion og filosofi,Religioner og livssyn,Hinduisme
Agni er ildens gud i indisk mytologi og spiller en viktig rolle i den eldste vediske religionen. Agni er både gud og selve elementet ild (samme ord som latin ignis, «ild»).
Som uttrykk for ilden finnes Agni særlig i tre former: i Sola, i lynet og i offerilden. Som offerild er Agni mellommann mellom mennesker og guder idet han tar imot offeret og fører det opp til gudene. Han beskrives også som gjest i hver menneskelig bolig, som seer og prest, menneskenes velgjører og venn som holder onde makter borte. Les mer i Store norske leksikon indiske religioner vedisk religion mytologi religion